hu id hu es hu hu hu da hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu en en hu hu hu hu hu hu hu hu hu hu hu hu hu hu hu en hu en hu hu hu hu hu es hu hu hu da hu hu hu hu hu hu hu hu hu eo
SÚLYOS MINŐSÉGI ÉHEZÉS – I. -
Huszpán Anita Uncategorized szeptember 19, 2016 0 Comment
Az előző fejezet olvasása közben – a bemutatott két példa alapján – felmerülhetett Önben egy kérdés. Vajon milyen mértékű lehet a minőségi éhezés a vitaminokra, ásványi anyagokra és nyomelemekre vonatkozóan?
A válaszhoz két adatra van szükségünk.
1. Milyen mennyiségű vitamint, ásványi anyagot és nyomelemet igényel az emberi szervezet?
2. Mennyit biztosít ebből a szokványos táplálkozás?
A C-vitamin javasolt minimális napi beviteli mennyisége 1000 milligramm, azaz 1 gramm.
Milligramm: A gramm ezredrésze. 1000 milligramm = 1 gramm.
Gramm: A kilogramm ezredrésze. 1000 gramm = 1 kilogramm.
Ha egy személy nem kapja meg a minimális szükséges C-vitamin-mennyiséget (legkevesebb 1000 milligramm), akkor problémái lesznek az egészségével.
A hivatalosan közzétett adatok szerint a magyarok nem fogyasztanak többet belőle napi 80 milligrammnál. A szokványos táplálkozás tehát a minimálisan szükséges mennyiségnek mindössze 8%-át, azaz kevesebb mint egytizenkettedét biztosítja.
A C-vitamin elégtelen mennyiségének súlyos következményei vannak. Csak néhány kiragadott példa a hosszú listából:
• A szervezet általánosan energiaszegény állapotba kerül, amely többek között gyengeségben, fáradékonyságban, kedvetlenségben nyilvánul meg.
• Nem termelődik elegendő kollagén, amely nélkülözhetetlen lenne a bőr, a csontok, az ízületek és az erek épségének fenntartásához.
• Az immunrendszer meggyengül, megjelenik a fogékonyság a fertőzésekre.
Kollagén: Különleges fehérjemolekula. Jellemzője, hogy nagyon erős fonalakat képez, amelyeket nagyon nehéz elszakítani.
Az emberi testben sok helyen, pl. a bőrben, az erek falában rugalmas, erős hálót képez. A bőrkabát anyagának nagy része kollagén. Viccesen kollagén-kabátnak is lehetne nevezni, ahogyan azt hajdani kiváló anatómiatanárom, Hadházy Csaba professzor úr megfogalmazta. C-vitamin hiányában kevés és gyenge minőségű kollagén képződik, így a szövetek (pl. a bőr vagy érfalak) rugalmassága, terhelhetősége csökken, azok sérülékennyé válnak.
Ahhoz, hogy szervezete valamilyen élelmiszer révén jusson hozzá a minimálisan szükséges 1000 milligramm C-vitaminhoz, Önnek el kellene fogyasztania minden áldott nap legkevesebb:
• 1,5 kg paprikát vagy
• 2,5 kg citromot vagy
• 4,0 kg paradicsomot vagy
• 12,5 kg cseresznyét vagy
• 14,5 kg őszibarackot vagy
• 20,0 kg almát.
Az E-vitamin esetében a javasolt minimális napi beviteli mennyiség 400 NE (azaz Nemzetközi Egység).
Ennél kevesebb E-vitamin egyszerűen nem elegendő. Az átlagos népesség a szükséges mennyiségnek talán az egyhuszad-egynegyvened részéhez jut hozzá a szokványos táplálkozás útján.
NE: Nemzetközi Egység. Nemzetközi egyezségen alapuló mértékegység, amely nem a vitamin (például A, D, E) súlyát határozza meg, hanem a szervezetben kiváltott biológiai hatást méri, egységekben kifejezve. 200 NE-nyi D-vitamin feleakkora jótékony biológiai hatást vált ki, mint 400 NE-nyi. Ezt a mértékegységet azoknál a vitaminoknál használják, amelyeknek kémiailag többféle, különböző hatékonyságú formája létezik, azzal a céllal, hogy a biológiai hatékonyság szempontjából egységesen lehessen a mennyiségüket kifejezni.
Dr. Colgan vizsgálatai szerint egy tálnyi búzacsíra müzli – amely a többi élelmiszerhez képest, legalábbis ebből a szempontból még mindig jónak számít – ma már sajnos csak kb. 20 NE-nyi E-vitamint tartalmaz.
Dr. Michael Colgan: Nemzetközileg elismert táplálkozáskutató. Tanulmányai és könyvei mind a hétköznapi táplálkozást, mind pedig a sportolók táplálkozását illetően nagyon fontos forrásművek. Kutatóintézetében folyamatosan keresi az életminőség javításának lehetőségeit, elsősorban a táplálkozáson keresztül.
Az E-vitamin – megfelelő mennyiségben fogyasztva – az egyik legfontosabb antioxidáns. Elégtelen mennyisége vagy hiánya többek között a szervezet gyors öregedésében nyilvánul meg.
Antioxidáns: Olyan anyagok, amelyek megvédik a szervezet saját értékes anyagait attól, hogy a tápanyagok elégetése, illetve a védekező rendszer működése során károsodjanak. Mivel védik a szervezet anyagait az elhasználódástól, ezért öregedésgátlónak is nevezik őket. A görög anti =ellen és az oxidáns = oxigén jelenlétében elégető szavakból.
Már a múlt század dereka óta ismert orvosi tény, hogy az E-vitamin hatása nélkülözhetetlen a szív egészségéhez. Évtizedekkel ezelőtt megjelent egy kiváló szakkönyv ebben a témában Herbert Bailey tollából Kulcs az egészséges szívhez: Az E-vitamin eltitkolt története címmel.
Az E-vitamin jótékony hatásainak és az elégtelen mennyiségéből fakadó egészségkárosodás részletes ismertetése meghaladná ennek a könyvnek a keretit.
Ahhoz, hogy Ön valamilyen élelmiszerből jusson hozzá a minimálisan szükséges 400 NE-nyi E-vitaminhoz, el kellene fogyasztania mindennap például:
• 1,5 kg diót vagy
• 1,5 kg mandulát vagy
• 20 adag búzacsíra müzlit vagy
• 53,5 kg paradicsomot.
A szív- és érbetegségek széles körű elterjedtsége is arra utal, hogy bizony igencsak híján vagyunk ennek a létfontosságú tápanyagnak.
A bemutatott minimálisan szükséges és az élelmiszerek által biztosított mennyiségek ismeretében kijelenhető, hogy a minőségi éhezés egyáltalán nem elhanyagolható mértékű.
Engedje meg nekem, hogy súlyosnak nevezzem.
(Forrás: Dr.Lenkei Gábor könyvéből:  Miért van szükségük az egészséges embereknek vitaminpótlásra?)
SÚLYOS MINŐSÉGI ÉHEZÉS – II. →
Bármilyen kérdése merül fel, kérem vegye fel velünk a kapcsolatot
Nobel-díjra terjesztett kutató orvos
Copyright © 2017 Štefan Péter István Minden jog fenntartva Elérhetőség: office@phneutral.eu
Nobel-díjra terjesztett kutató orvos
Ez a weboldal sütiket használ. Az Uniós törvények értelmében kérem, engedélyezze a sütik használatát, vagy zárja be az oldalt. További információ Elfogadom
A süti beállítások ennél a honlapnál engedélyezett a legjobb felhasználói élmény érdekében. Amennyiben a beállítás változtatása nélkül kerül sor a honlap használatára, vagy az "Elfogadás" gombra történik kattintás, azzal a felhasználó elfogadja a sütik használatát.